Diari Oficial de la Generalitat Valenciana


Sumari del DOGV 1059, del 08-05-1989 (1989/813822)

ORDRE de 3 d'abril de 1989, de la Conselleria d'Agricultura i Pesca, per la qual es regula la concessió de subvencions per a la Promoció de la Qualitat.
--------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/04/03/(2)/dof/vci/html**

### Dades del document

Número de DOGV
:   1059

Data del DOGV
:   08-05-1989

Secció del DOGV
:   DISPOSICIONS GENERALS

Número del document
:   1989/813822


Data del document
:   03-04-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 3 d'abril de 1989, de la Conselleria d'Agricultura i Pesca, per la qual es regula la concessió de subvencions per a la Promoció de la Qualitat.  
El Programa Econòmic Valencià planteja com una de les mesures per elevar les rendes dels agricultors i del sector agro- alimentari en general la dotació als productes agraris i alimentaris dels instruments que n'avalen la qualitat, sempre que tinguen el reconeixement de l?Administració Autonòmica i la ratificació de l?Administració Central. Aquest reconeixement de la qualitat dels productes s'entén que l'han de fer seu els diferents sectors implicats, i són ells els qui han d'obtenir el profit d'aquestes qualificacions administratives; qualificacions que hauran de comptar amb els mitjans que les facen operatives comercialment i rendibles econòmicament.  
Per aconseguir aquestes finalitats els sectors hauran de dotar-se de l'organització necessària que garantesca el funcionament i la viabilitat d'aquestes figures de promoció a la qualitat i a la vegada hauran d'esforçar-se perquè aquesta qualitat siga coneguda pels consumidors potencials.  
La concreció d'aquests instruments i la publicitat d'aquestes figures de promoció de la qualitat, senderes noves per les quals molts sectors hauran d'endinsar-se, els suposarà uns costos addicionals per al procés de comercialització.  
Per tal com ha estat positiva per a l?evolució dels sectors i productes que s'hi emparen, hom considera útil la renovació i actualització.  
Per tant, d?acord amb el que estableix el Decret 198/1985 de 23 de desembre, del Consell de la Generalitat Valenciana, per qual es disposa l'aprovació de diverses actuacions que porten cap a la modernització el sector agrari i vista la conveniència que la Conselleria d?agricultura i Pesca coopere financerament en els termes d'aquesta ordre, fent ús de les facultats que tinc atribuïdes,  
ORDENE:  
Article primer. Ambits d'aplicació.  
Les subvencions regulades per aquesta ordre seran d'aplicació a les promocions a la qualitat dels productes agraris i alimentaris que hagen de ser finançats amb càrrec al Programa 542.50 del pressupost de la Generalitat Valenciana vigent.  
Article segon. Definició dels beneficiaris.  
Podran sol·licitar les subvencions previstes per aquesta ordre les entitats següents:  
a) Els organismes Rectors (Consells Reguladors) de les diferents figures de Denominació de Qualitat que hagen estat aprovades per la Conselleria d?agricultura i Pesca.  
b) Les Agrupacions d'Empreses, independentment de la seua forma jurídica, organitzacions empresarials, agrupacions cooperatives, societats de promoció, constituïdes per empreses del mateix sector.  
c) Les empreses de caràcter artesanal, sempre que complesquen la legislació vigent independentment de la seua forma jurídica, que pertanyen al sector.  
d) Els organismes oficials de promoció, control i/o coordinació de les manifestacions a les fires comercials.  
Article tercer. Tipus d'activitats.  
Podran ser objecte de subvenció les activitats següents:  
a) Posada en funcionament d'organismes nous rectors de Denominacions de Qualitat Alimentària.  
b) Millora de la infrastructura dels organismes rectors de les Denominacions de Qualitat.  
c) Inversions tendents a crear una imatge externa i col·lectiva del producte objecte de la Denominació de Qualitat i de l?òrgan gestor d'aquesta.  
d) Campanyes de promoció. campanyes publicitàries, manifestacions culturals, publicacions, etc., els objectius dels quals siguen fer conéixer el producte i/o donar-ne les característiques.  
e) Col·laboració a campanyes institucionals amb d'altres departaments de l?Administració.  
Article quart. Quantia de les subvencions.  
1. Les subvencions atorgades per aquesta Conselleria podran arribar fins el 50% del pressupost presentat pels possibles beneficiaris sense perjudici que de forma extraordinària es puga superar el percentatge esmentat.  
2. Per a la posada en funcionament d'organismes nous rectors de Denominacions de Qualitat Alimentària la quantia podrà elevar-se fins el 8007o del pressupost, durant l'elaboració del reglament.  
Article cinqué. Definició dels productes.  
Els peticionaris hauran de demostrar que el producte a promocionar és de Qualitat. La Conselleria podrà sol·licitar les anàlisis que considere necessàries, així com la realització dels tasts preceptius. Aquestes exigències podrien ser modificades en funció de la figura de qualitat que es vulga promocionar (Denominació d'Origen, Denominació Genèrica, Denominació Específica, Marca de Qualitat, Caràcter Artesanal, etc.).  
Article sisé. Presentació de sol·licituds.  
1. Les entitats que vulguen sol·licitar les subvencions que preveu aquesta ordre, hauran de presentar la petició oportuna a la Direcció General d?Innovació i Promoció Agrària, almenys dos dies abans de l'inici de les actuacions per a les quals se sol·licita la subvenció.  
A la petició, se li han d'adjuntar els documents següents:  
a) Document que acredite la personalitat jurídica del sol·licitant i la seua representació.  
b) Memòria i/o projecte de la campanya o de l'activitat que es pretén realitzar i per a la qual se sol·licita la subvenció.  
c) Objectius que es volen aconseguir.  
d) Avaluació dels avantatges econòmics i socials, si pertoca, per a l?entitat peticionària o per al sector sol·licitant i repercussions potencials d'aquells sobre el sector industrial, sobre el sector agrari i en general sobre l?economia de la Comunitat Valenciana.  
e) Pla cronològic de les campanyes, activitats i inversions a realitzar.  
f) Pressupost detallat de les despeses i pla de finançament d'aquests.  
g) Declaració formal d'altres ajudes per la mateixa finalitat, que s'hagen obtingut i/o sol·licitat, amb expressió, si s'escau, dels compromisos assumits pel peticionaris.  
h) Justificant del compliment de les obligacions fiscals i amb la Seguretat Social.  
2. El termini per a la presentació de sol·licituds conclourà el 30 de maig de cada any.  
Article seté. Concessió de subvencions.  
1. Les subvencions seran concedides per aquesta Conselleria a proposta de la Direcció General d'Innovació i Promoció Agrària amb càrrec als crèdits corresponents del Programa 542.50.  
2. Es notificarà la concessió i la quantia de la subvenció en el termini d'un mes a partir de la recepció de la documentació.  
3. En cas de no completar la documentació, de l?incompliment de programa o renúncia a la subvenció, no es podrà accedir a successives ajudes en un termini de dos anys.  
4. En cas que la quantia de la subvenció no satisfés les previsions dels interessats es podria considerar una nova proposta que s'adjuntarà als objectius fixats, i que fos eficaç per al desenvolupament del programa, sempre que s'hi reba abans del 30 de setembre.  
5. En funció dels resultats parcials es podran justificar les despeses d'inversió i es procedirà al pagament dels percentatges de subvenció corresponents, condicionat a la realització de la campanya completa.  
DISPOSICIO TRANSITORIA  
Fins que la Conselleria d'Economia i Hisenda no execute la modificació tècnica derivada de l?entrada en vigor del Decret 14/1.989 de 13 de febrer de la Generalitat Valenciana pel qual s'aprova el reglament orgànic i funcional de la Conselleria d?agricultura i Pesca (DOGV. núm. 1010 de 21.02.1989), els crèdits corresponents seran del Programa 821.10.  
DISPOSICIO DEROGATÒRIA  
Queda derogada l?Ordre de 26 de febrer de 1987, de la Conselleria d?agricultura i Pesca, per la qual es regula la concessió de Subvencions per a la Promoció a la Qualitat.  
No obstant això, l'anterior continuarà el tràmit dels expedients emparats per la disposició susdita i que s'han iniciat abans de l?entrada en vigor d'aquesta ordre.  
DISPOSICIONS FINALS  
Primera  
S'autoritza la Direcció General d'Innovació i Promoció Agrària el desenvolupament d'aquesta ordre.  
Segona  
Aquesta ordre entrarà en vigor el dia següent a la publicació en el Diari Oficial de la Generalitat Valenciana.  
València, 3 d'abril de 1989.  
El Conseller d?agricultura i Pesca,   
LLUIS FONT DE MORA I MONTESINOS


Còpia Permalink ELI